open-index/open-wikipedia-markdown huggingface dataset:
Σεντσέν

[thumb|280px|Μια λεωφόρος στο κέντρο της 
Η '''Σεντσέν''' ή '''Σεντζέν''' ([κινεζικά: 深圳, ) είναι μια μεγάλη πόλη στο νότιο τμήμα της Νότιας Κίνας στην επαρχία Κουανγκτούνγκ, βόρεια του Χονγκ Κονγκ. Η περιοχή ήταν η πρώτη και μία από τις πιο επιτυχημένες Ειδικές Οικονομικές Ζώνες (ΕΟΖ) της Κίνας. Κατέχει, επίσης εξουσίες ελαφρώς λιγότερες από μια επαρχία.

Βρίσκεται στο Δέλτα του ποταμού Περλ, που συνορεύει με το Χονγκ Κονγκ στο νότο, το Χουεϊτζόου προς τα βόρεια και βορειοανατολικά και Ντόνγκγκουαν στα βόρεια και βορειοδυτικά. Ο δήμος καλύπτει μια έκταση 2.050 τετραγωνικών χιλιομέτρων, συμπεριλαμβανομένων των αστικών και αγροτικών περιοχών, με συνολικό πληθυσμό των 14 εκατομμύρια.

Το σύγχρονο αστικό τοπίο της Σεντζέν είναι το αποτέλεσμα της δυναμικής οικονομίας και της πολιτικής της «μεταρρύθμισης και το άνοιγμα». Περισσότερα από 30 δισεκατομμύρια δολάρια ΗΠΑ ξένων επενδύσεων έχουν δοθεί σε ξένες εταιρίες και κοινοπραξίες, κατά την πρώτη κυρίως στον τομέα της μεταποίησης, αλλά πιο πρόσφατα στην υπηρεσία βιομηχανιών. Η Σεντζέν θεωρείται σήμερα μια από τις ταχύτερα αναπτυσσόμενες πόλεις στον κόσμο. Είναι το οικονομικό κέντρο της νότιας Κίνας και ένα από τα πιο πολυσύχναστα λιμάνια παγκοσμίως.

Η πόλη είναι έδρα του *Shenzhen Stock Exchange*, καθώς και η έδρα πολλών εταιρειών υψηλής τεχνολογίας, όπως η BYD, Dingoo, G'Five, Hasee, Huawei, JXD, Konka, Netac, Skywort, Tencent και ZTE. Επίσης ένα από τα πιο πολυσύχναστα λιμάνια εμπορευματοκιβωτίων στην Κίνα.

## Δείτε επίσης
* Ο αστεροειδής **[[2425 Σεντζέν]]** (2425 Shenzhen) πήρε το όνομά του από την πόλη αυτή. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κίνας
Κατηγορία:Λιμένες της Κίνας
Κατηγορία:Σοσιαλιστικά σχεδιασμένες πόλεις
Γιώργος Μυρογιάννης

Ο **Γιώργος Μυρογιάννης** (1919-1991) ήταν συνθέτης της ελαφρής μουσικής και μουσικής επένδυσης οπερέτων και κωμωδιών.

## Βιογραφικό

Ο Γιώργος Μυρογιάννης γεννήθηκε το 1919 στη Μυτιλήνη και πέθανε το 1991. Οι μουσικές σπουδές του Μυρογιάννη υπήρξαν άριστες .Κατ’ αρχήν σαν δάσκαλο είχε τον πατέρα του Κλεάνθη Μυρογιάννη που εκείνη την εποχή ήταν καθηγητής βιολιού στη Μυτιλήνη .Στην συνέχεια πήρε μαθήματα στο Ελληνικό Ωδείο Αθηνών, είχε δασκάλα την περίφημη Ιταλίδα πιανίστα Μπελίνι.

Όταν ήταν 19 χρονών βρέθηκε στη Μυτιλήνη και ο μουσικός θίασος είχε ανάγκη από έναν πιανίστα. Ο νεαρός τότε Γιώργος Μυρογιάννης δοκιμάζεται από τον επικεφαλής του θιάσου και αμέσως προσλαμβάνεται σαν μαέστρος .Όταν ο θίασος φεύγει από τη Μυτιλήνη ο Μυρογιάννης τον ακολουθεί. Αυτά συνέβησαν το 1938. Το 1939 ο Μυρογιάννης διευθύνει την ορχήστρα του ίδιου του θιάσου στο θέατρο «Περοκέ» της Αθήνας. Στην περίοδο της κατοχής 1940 προσλαμβάνεται σαν μαέστρος και συνθέτης στο βαριετέ του Ζάππειου Όασης. Ο Μυρογιάννης συνθέτει και τη μουσική πολλών επιθεωρήσεων και θαυμάζεται από κοινό και κριτικούς η ποιότητα της μουσικής του. Το 1970 ο Μυρογιάννης εγκαταλείπει οριστικά το θέατρο και το τραγούδι και δουλεύει σαν μαέστρος ή πιανίστας σε πολυτελέστερα ξενοδοχεία της Αθήνας.

## Έργο

Ο Γιώργος Μυρογιάννης ήταν εκλεκτός συνθέτης της ελαφράς μουσικής, έγραψε μουσική σε οπερέτες και κωμωδίες. Ο Γιώργος Μυρογιάννης υπήρξε ο συνθέτης που με τη μουσική του και τα τραγούδια του, έδινε έντονο καλλιτεχνικό «παρόν» επί μια τριακονταετία από το 1939 ως το 1970. Η ακμή του τοποθετείται στο τέλος του Μεσοπολέμου-αρχή των μεταπολεμικών χρόνων και περίπου την ίδια εποχή ονομάστηκε ο βασιλιάς της ρούμπας για τον εξαίρετο χειρισμό αυτού του κουβανέζικου χορευτικού ρυθμού. Το 1945 τη μουσική της ταινίας «Η ανθοπώλις των Αθηνών» και το 1954 τη μουσική της ταινίας « Τρεις δραπέτες του Φρενοκομείου». Το πασίγνωστο τραγούδι του « Να τι θα πει Ελλάδα» ξεπέρασε σε δημοτικότητα το επίσης δικό του «Μαρί ας μπορούσα μια νύχτα Μαρί» και ως τις μέρες μας έχει πουλήσει πάνω από 800.000 δίσκους. Άλλα γνωστά τραγούδια του είναι « Τι τα θες τι τα γυρεύεις» , «Αν μ’ αγαπάς, μη μ’ αφήνεις «, «Χάθηκα χάθηκα», « Όταν θα κλάψεις τότε θα με ζητήσεις», « Είσαι ένας άγγελος» κ.α. Το αν συνεργάστηκε με κάποιον άλλον συνθέτη ή τραγουδιστή δεν το ξέρουμε. Το μόνο που ξέρουμε είναι ότι έγραψε μουσική πάνω σε κείμενα του Ν. Κιούση και Σώτου Πετρά. Επίσης αυτό που δεν ξέρουμε είναι αν έκανε κάποια συναυλία εκτός Ελλάδας.

## Εξωτερικοί σύνδεσμοι

* Εφημερίδα «Δημοκράτης»

Κατηγορία:Έλληνες τραγουδοποιοί
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 10/2012
Τίτος Ξηρέλλης

Ο **Τίτος (Σταύρος) Ξηρέλλης** (Πάμφιλα Λέσβου, 27 Μαρτίου 1898 – Αθήνα, 27 Ιανουαρίου 1985) ήταν Έλληνας λυρικός τραγουδιστής.

## Βιογραφία
Γεννήθηκε το 1898 στα Πάμφιλα της Λέσβου. Ήταν μοναχογιός φτωχής οικογένειας. Από μικρός έψελνε στην εκκλησία του χωριού του, όπου τον άκουσε ο Δεσπότης του νησιού και τον κάλεσε στην Μητρόπολη Λέσβου. Στην Μυτιλήνη πήρε τα πρώτα μαθήματα ευρωπαϊκής και βυζαντινής μουσικής. Το 1915 μετακινήθηκε στην πρωτεύουσα και γράφτηκε στο Ωδείο Αθηνών. Άρχισε μαθήματα φωνητικής και συνέχισε μαθήματα, βιολιού και αρμονίας το 1919-20. Αμέσως μετά γράφτηκε στην τάξη ανώτερων θεωρητικών. Πήρε δίπλωμα τραγουδιού με Αριστείο.

Ο Ξηρέλλης ήταν πλανόδιος μουσικός. Περίπου το 1923, 1928 και 1953 παραβρέθηκε στην Ιταλία και  το 1926 και 1965 βρέθηκε στη Γερμανία. Επίσης μεταφέρθηκε στο Μόναχο, το Αμβούργο και τη Δρέσδη. Κατόπιν γύρισε πίσω στην Αθήνα. Το 1935 έως 1939 έμεινε στις Η.Π.Α. και προσλήφθηκε στη Νέα Υόρκη. Εμφανίστηκε και στην Κύπρο. 

Ο Τίτος Ξηρέλλης κυκλοφόρησε σύγχρονους δίσκους όπως «Παλιές καντάδες», «Μοναδικές ερμηνείες» κ.ά.. Έκανε ηχογραφήσεις όπως «Ο Αγωγιάτης» , «Ο Κατάδικος» κ.ά.. Ακόμη, δημιούργησε έργα π.χ. «Ανοιξιάτικο παραμύθι», «Φαντασία», «3 σκίτσα» κ.ά..

Πέθανε στις 27 Ιανουαρίου του 1985 στην Αθήνα. 

## Έργο
Έγραψε εκκλησιαστικές συνθέσεις π.χ. «Ο επιτάφιος» κ.ο.κ. και μελοποίησε ποιήματα του Μαβίλη, του Εφταλιώτη κ.α. Έγραψε τραγούδια διάφορα για παράδειγμα «Πεταλούδα», τραγούδια για χορωδία π.χ. «Παλιάτσος» και διασκευασμένα δημοτικά όπως, «Η Ξενιτιά με χαίρεται».
Αφιερώσεις έγιναν προς τιμήν του όπως το ποίημα του Ασημάκη Βεϊνόγλου στην εφημερίδα «Ταχυδρόμος». Εφημερίδες έγραψαν γι’ αυτόν, όπως τα Αιολικά Νέα.

## Παραπομπές

*

Κατηγορία:Έλληνες τραγουδιστές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 10/2012
Κατηγορία:Απόφοιτοι του Ωδείου Αθηνών
Δυναστεία των Αντιπατριδών

Η **Δυναστεία των Αντιπατριδών** (306 π.Χ. – 294 π.Χ.) κυβέρνησε για σύντομο χρονικό διάστημα το βασίλειο της Μακεδονίας κατά τους ελληνιστικούς χρόνους, αντικαθιστώντας τη Δυναστεία των Αργεαδών. Στη συνέχεια έδωσε τη θέση της στη Δυναστεία των Αντιγονιδών.

## Προέλευση
Η δυναστεία πήρε το όνομα της από τον Αντίπατρο, έμπιστο στρατηγό του βασιλιά Φιλίππου και του γιου του και διαδόχου του Αλεξάνδρου. Ο Αλέξανδρος μάλιστα, το 334 π.Χ. όρισε τον Αντίπατρο «επιμελητή της Μακεδονίας και των Ελλήνων» κατά την απουσία του στην Ασία, ενώ μετά το θάνατο του Αλεξάνδρου κατά τη Συμφωνία του Τριπαραδείσου το 321 π.Χ., ο Αντίπατρος ορίστηκε «επιμελητής της βασιλείας» των Μακεδόνων.

Μετά το θάνατο του Αντιπάτρου το 319 π.Χ., ο γιος του Κάσσανδρος άρχισε να ισχυροποιείται και έγινε «στρατηγός της Ευρώπης». Μέχρι το 309 π.Χ. ο Κάσσανδρος είχε καταφέρει να εξόντωσει όλους τους νόμιμους διεκδικητές της βασιλείας, ενώ είχε παντρευτεί τη Θεσσαλονίκη, κόρη του Φιλίππου (και μέλος της δυναστείας των Αργεαδών). Ακολουθώντας το παράδειγμα του Αντίγονου του Μονόφθαλμου, το 306 π.Χ. ο Κάσσανδρος υιοθέτησε τον τίτλο του «βασιλέως», ιδρύωντας και επισήμως τη δυναστεία.

## Οι βασιλείς της δυναστείας
Τα μέλη της δυναστείας που βασίλευσαν τη Μακεδονία είναι:
* ο Κάσσανδρος (306 π.Χ. - 297 π.Χ.)
* ο Φίλιππος Δ΄ (297 π.Χ. - 296 π.Χ.)
* ο Αλέξανδρος Ε΄ και ο Αντίπατρος Β΄ (296 π.Χ. - 294 π.Χ.)
* επίσης το 279 π.Χ., το έτος των Γαλατικών επιδρομών, ο Αντίπατρος ο Ετησίας κυβέρνησε για μερικές μόνο ημέρες, πριν κριθεί ακατάλληλος να χειρισθεί την απειλή των Γαλατών εισβολέων.

## Γενεαλογία των Αντιπατριδών της Μακεδονίας

## Βιβλιογραφία
Γενεαλογία των μοναρχών της ελληνιστικής περιόδου


Αντιπατριδες
Σαυροποσειδώνας

Ο **Σαυροποσειδώνας** (*Sauroposeidon*) ήταν ένα τεράστιο σαυρόποδο της Πρώιμης Κρητιδικής περιόδου, συγγενικό με το Βραχιόσαυρο. Θεωρείται ο ψηλότερος δεινόσαυρος που υπήρξε ποτέ, και ένας από τους μεγαλύτερους. Με το τρομερό ύψος των 16 μέτρων, μάλλον θα μπορούσε να φτάσει στις κορυφές κάθε δέντρου για να τραφεί. Ο Σαυροποσειδώνας ήταν από τα τελευταία μεγάλα σαυρόποδα που έζησαν στη Βόρεια Αμερική.

## Περιγραφή
Ο Σαυροποσειδώνας ήταν κλασσικό μέλος των βραχιονοσαυρίδων: τεράστιος, με μακρύ, όρθιο λαιμό και μεγαλύτερα μπροστινά από πίσω πόδια. Λίγοι σπόνδυλοι έχουν βρεθεί, κυρίως αυχενικοί μήκους 1,5 μέτρου. Λόγω της έλλειψης απολιθωμάτων , δεν μπορούμε να είμαστε σίγουροι για το μέγεθός του. Εικάζεται πως είχε 25-34 μέτρα μήκος και 40-80τόνους βάρος, κάνοντάς τον έναν από τους μεγαλύτερους δεινόσαυρους που έζησαν ποτέ.

## Ιστορία
Ο Σαυροποσειδώνας ανακαλύφθηκε το 1994 από τον ερασιτέχνη κυνηγό απολιθωμάτων Μπόμπυ Κρις κατά τύχη στην πολιτεία Οκλαχόμα, κοντά σύνορα με το Τέξας. Οι σπόνδυλοί του ήταν τόσο μεγάλοι, που αρχικά έδωσε την εντύπωση πως ήταν μέρη ενός απολιθωμένου δάσους. Όμως το 1999 έγινε αποκατάσταση των οστών από ένα μεταπτυχιακό φοιτητή του Dr. Cifelli του Μουσείου Φυσικής ιστορίας της Οκλαχόμα. Μόλις έγινε αντιληπτή η σημασία της ανακάλυψης ανακοινώθηκε ένα δελτίο τύπου και το 2000 έγινε επίσημη δημοσίευση στο περιοδικό *Journal of Vertebrate Paleontology*. Μέχρι το 2012 στο γένος Σαυροποσειδώνας είχαν προστεθεί και άλλα απολιθώματα που ήταν γνωστά επί δεκαετίες με άλλα ονόματα.

Κατηγορία:Βραχιοσαυρίδες
Βίντοϊ

Το **Βίντοϊ** ( δηλ. ξύλινο νησί) είναι το έβδομο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 41 τ.χλμ.. Το Βίντοϊ έχει πληθυσμό 594 κατοίκους (εκτίμηση 1-2025). Πρωτεύουσα του νησιού είναι το Viðareiði, στα βορειοδυτικά, με 330 κατοίκους ενώ υπάρχει ακόμα ένα χωριό το Hvannasund, στα νοτιοδυτικά, με 264 κατοίκους (εκτίμηση 1-2025). Το νησί συνδέεται οδικώς με μια γέφυρα με το διπλανό νησί το Μπόρντοϊ.

Η βόρεια και ανατολική πλευρά του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (500 ζευγάρια), τριδακτυλόγλαρων (5.300 ζευγάρια), Φρατέρκουλα του Ατλαντικού (25.000 ζευγάρια), λεπτοραμφόκεπφων (6.700 μεμονωμένα) και κέπφους (200 ζευγάρια).

right|thumb|300px|Χάρτης του Βίντοϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών για τα Βόρεια Νησιά 

Κατηγορία:Νησιά των Νήσων Φερόες
Κούνοϊ

Το **Κούνοϊ** () είναι το όγδοο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 35,5 τ.χλμ.. Το Κούνοϊ έχει πληθυσμό 150 κατοίκους (εκτίμηση 1-2025). Υπάρχουν δύο οικισμοί στο νησί το Κούνοϊ με 83 κατοίκους και το Haraldssund με 67 κατοίκους (εκτίμηση 1-2025). Οι δύο αυτοί οικισμοί συνδέονται οδικώς μέσω μιας σήραγγας από το 1988. Το Haraldssund συνδέεται επίσης οδικώς με το γειτονικό νησί το Μπόρντοϊ το οποίο βρίσκεται ανατολικά του Κούνοϊ.

Η βορειότερη ακτή του νησιού έχει χαρακτηριστεί ως Σημαντική περιοχή για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (250 ζευγάρια) και κέπφους (200 ζευγάρια).

right|thumb|300px|Χάρτης του Κούνοϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών για τα Βόρεια Νησιά 

Κατηγορία:Νησιά των Νήσων Φερόες
Χιώτικο δίκτυο

Το **χιώτικο δίκτυο** ήταν ένα εμπορικό λόμπι αποτελούμενο από εξήντα οικογένειες που άκμασε την περίοδο 1830 - 1860.

Αν και δεν είχαν όλες οι οικογένειες καταγωγή από τη Χίο, τα περισσότερα μέλη είτε είχαν νυμφευθεί με μέλος χιώτικης οικογένειας είτε είχαν εργαστεί σε σημαντικές θέσεις των οικογενειακών επιχειρήσεων αυτών. Μετά το 1860 αντικαταστάθηκε σε μεγάλο βαθμό από το Ιονικό δίκτυο.

## Ιστορικά στοιχεία
Οι επιχειρήσεις των χιώτικων οικογενειών σχετίζονταν με το εμπόριο και τη ναυτιλία, παραρτήματα δε αυτών υπήρχαν σε όλες τις σημαντικές πόλεις της Ευρώπης και της Αμερικής (Οδησσός, Λιβόρνο, Μασσαλία, Κωνσταντινούπολη, Λονδίνο, Σμύρνη, Νέα Υόρκη κ.α.) Σε όλα τα παραρτήματα υπήρχαν μέλη αυτών των οικογενειών με αποτέλεσμα να εξασφαλίζεται πάντα η παρουσία του εμπόρου στο λιμάνι. Οι γάμοι επιμειξίας ενθαρρύνονταν καθώς θεωρούσαν ότι προστάτευαν καλύτερα τα οικογενειακά συμφέροντα. Στελέχη του δικτύου κατέλαβαν σημαντικές θέσεις στις τοπικές κοινωνίες και στο εμπορικό κόσμο. Η ισχυρότερη οικογένεια θεωρείται ότι ήταν αυτή των Ράλλη.

## Οικογένειες
* Οικογένεια Ράλλη
* Οικογένεια Σκαραμαγκά
* Οικογένεια Μαυρογορδάτου
* Οικογένεια Αργέντη
* Οικογένεια Σκαναβή
* Οικογένεια Ροδοκανάκη
* Οικογένεια Πετροκόκκινου
* Οικογένεια Σκυλίτση
* Οικογένεια Παππούδωφ
* Οικογένεια Ζιζίνια
* Οικογένεια Σεβαστόπουλου
* Οικογένεια Δρομοκαΐτη
* Οικογένεια Αγέλαστου
* Οικογένεια Νεγρεπόντη
* Οικογένεια Καλβοκορέσση
* Οικογένεια Βούρου
* Οικογένεια Ροΐδη
* Οικογένεια Βλαστού
* Οικογένεια Πασπάτη
* Οικογένεια Δαμαλά
* Οικογένεια Σεκιάρη
* Οικογένεια Μιχαληνού
* Οικογένεια Μπαλτατζή
* Οικογένεια Ψυχάρη ή Ψύχα
* Οικογένεια Ζυγομαλά
* Οικογένεια Σαλβάγου
* Οικογένεια Ταμβάκου

## Παραπομπές


## Βιβλιογραφία
* Χαρλαύτη Τζελίνα, *Εμπόριο και ναυτιλία τον 19ο αιώνα. Το επιχειρηματικό δίκτυο των Ελλήνων της διασποράς: η “χιώτικη” φάση (1830 - 1860)*, Μνήμων 15 (1993)
* Φραγκάκη - Syrett Έλενα, *Οι Χιώτες έμποροι στις διεθνείς συναλλαγές (1750 - 1850)*, Αθήνα 1995

Κατηγορία:Ιστορία της Χίου
Τελανγκάνα

Η **Τελανγκάνα** (Τελούγκου: తెలంగాణ ), είναι κρατίδιο της Ινδίας σε μια ιστορική, γεωγραφική και πολιτιστική περιοχή. Αποτελούσε άλλοτε μέρος της πολιτείας Χαϊντεραμπάντ, αυτόνομο πριγκιπάτο Νιζάμ. Ήταν περιφέρεια της πολιτείας Άντρα Πραντές (μία από τις τρεις: οι άλλες δύο είναι η Παράκτια Άντρα, ανατολικά και η Ραγιαλασίμα, νότια).

Η Τελαγκάνα, που μορφολογικά πρόκειται για οροπέδιο, το ανατολικό του Ντέκαν, συνορεύει με τις πολιτείες Μαχαράστρα προς τα βόρεια και βορειο-δυτικά, Καρνάτακα στα δυτικά, Τσατίσγκαρ στα βόρειο-ανατολικά και Ορίσα προς τα ανατολικά. Η έκτασή της φθάνει τα 114.840 τετραγωνικά χιλιόμετρα (ή 44.340 τετραγωνικά μίλια) και ο φερόμενος πληθυσμός της τους 35.286.757 κατοίκους, (απογραφή του 2011), περίπου το 41,6% του συνολικού πληθυσμού της Άντρα Πραντές κράτος.

Η περιοχή Τελανγκάνα που αποτελείται από 10 περιοχές, τις: Χαϊντεραμπάντ, Αντιλαμπάντ, Χάμαμ, Καρίμναγκαρ, Μαμπούμπναγκάρ, Μεντάκ, Ναλγκόντα, Νιζάμαμπαντ, Ρανγκαρέντυ και Βάρανγκαλ, διαρρέεται από τους ποταμούς Μούσι Κρίσνα και Γκοντάβαρι με κατεύθυνση ανατολική. Κύρια προϊόντα της περιοχής είναι δημητριακά, βαμβάκι, όσπρια κ.λπ. Επίσης υφίστανται κοιτάσματα αμιάντου γαιάνρθρακα, χρωμίτη, σιδήρου μαρμαρυγία και κυανίτη.

Το 1956 συγχωνεύθηκε με την Άντρα Πραντές παρά τις αντιδράσεις που υπήρξαν εκ μέρους των κατοίκων. Συνεχιζομένων όμως αυτών μέχρι τελευταία, εξανάγκασαν την κυβέρνηση της Ινδίας να δηλώσει το 2009, την πρόθεσή της για δημιουργία ιδιαίτερης πολιτείας. Αυτό επέφερε νέες ταραχές στις όμορες περιοχές, αλλά και εντός αυτής με συνέπεια το θέμα, λόγω της πολιτικής αστάθειας, να αναβληθεί προς επανεξέταση.

Στις 2 Ιουνίου 2014 έγινε επίσημα το 29ο κρατίδιο της Ινδίας. Στις βουλευτικές εκλογές στο νέο κρατίδιο πλειοψήφησε Τελανγκάνα Ράστρα Σαμίτι και πρωθυπουργός ανέλαβε ο Τσαντρασεχάρα Ράο.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.57ος, σελ.50.

## Εξωτερικοί σύνδεσμοι
* 

Κατηγορία:Ομόσπονδες Πολιτείες Ινδίας
Κατηγορία:Οροπέδια της Ινδίας
Λιστ (Αίγυπτος)

Το **Λιστ** (αραβικά: اللثت) (ή **Ελ-Λιστ**), είναι ένα αιγυπτιακό χωριό που βρίσκεται 60 χιλιόμετρα νότια του Καΐρου. Είναι η σημερινή ονομασία παλιότερης τοποθεσίας, κοντά στην οποία βρίσκονται δύο μεγάλες πυραμίδες και μία νεκρόπολη, που χρονολογούνται από την περίοδο του Μέσου βασιλείου.      

Από τις ιστορικές πηγές συνάγεται ότι ο Αμενεμχέτ Α', ο πρώτος Φαραώ της 12ης Δυναστείας μετέφερε την πρωτεύουσα της Αιγύπτου σε μια νέα πόλη, την *Amenemhat-ity-tauy* (*[[Ίτι Τάουι|Αμενεμχέτ Ίτι-Τάουι]]*, *Αμενεμχέτ ο Κύριος των Δύο Χωρών*), η ακριβής τοποθεσία της οποίας δεν είναι γνωστή με ακρίβεια, αλλά εκτιμάται ότι βρισκόταν κοντά στην βασιλική νεκρόπολη του Φαγιούμ στο Λιστ.   

## Αρχαιολογικές τοποθεσίες
Γύρω από τις δύο πυραμίδες, υπάρχουν μικρότερες πυραμίδες των μελών της βασιλικής οικογένειας, και στην τοποθεσία υπάρχουν επίσης πολλοί μασταμπάδες υψηλά ιστάμενων αξιωματούχων και των μελών των οικογενειών τους. Αυτοί κατασκευάστηκαν κατά την περίοδο της 12ης και 13ης Δυναστείας. Η τοποθεσία είναι επίσης γνωστή από τον τάφο της Senebtisi ο οποίος ήταν ασύλητος και στον οποίο βρέθηκαν πολλά κοσμήματα. Το συγκρότημα της πυραμίδας του Σέσωστρι είναι το καλύτερο διατηρημένο από την περίοδο του Μέσου βασιλείου. Τα φέρετρα στον τάφο του Sesenebnef έχουν τις παλιότερες εκδοχές του Βιβλίου των Νεκρών.   

Ενδεικτικά, στην περιοχή βρίσκονται οι παρακάτω αρχαιολογικοί τόποι:

### Λιστ Νότια
*Πυραμίδα του Σέσωστρη
*τάφος του Senewosret-Ankh
* τάφος του Ιντέφ (;)
**Γαλλικός τάφος*
*τάφος του Imhotep
*τάφος του Djehuty
*τάφος του Ipi
*τάφος του Sehetepibreankh

### Λιστ Βόρεια
*Πυραμίδα του Αμενεμχέτ Α'
*τάφος 384, Rehuerdjersen
*τάφος 400, Intefiqer
*τάφος 470, Senimeru
*τάφος 493 του Ναχτ
*τάφος 758 του Senusret, φρέαρ με τον ασύλητο τάφο της Senebtisi
  

## Παραπομπές


## Πηγές
* Arnold 1988. Dieter Arnold. The South Cemeteries of Lisht. I. The Pyramid of Senwosret I. New York.

Κατηγορία:Αρχαιολογικοί τόποι στην Αίγυπτο
Κατηγορία:Χωριά της Αιγύπτου
Εθνικό Πάρκο Βορείας Πίνδου

Το **Εθνικό Πάρκο Βορείας Πίνδου** έχει μήκος 230 χλμ και πλάτος 70 χλμ(έκταση 1.969.741 στρεμμάτων),ιδρύθηκε το 2005 και θεωρείται μία από τις σημαντικότερες περιοχές σε Εθνικό αλλά και Ευρωπαϊκό επίπεδο .Αποτελεί κατάληξη της Αλπικής Πτύχωσης.Επίσης πρέπει να αναφερθεί η ποικιλία σε σπάνια είδη καθώς στην περιοχή φιλοξενούνται σχεδόν όλα τα μεγάλα θηλαστικά της ηπειρωτικής Ελλάδας.Συνολικά στο πάρκο βρίσκουν καταφύγιο 60 είδη θηλαστικών, 166 ειδών πουλιών,30 είδη ερπετών,14 είδη αμφιβίων και 17 είδη ψαριών.
Κύρια φυσικά όρια αποτελούν οι ποταμοί  Αώος και Βοϊδομάτης 

## Πηγές
*ΕΘΝΙΚΟ ΠΑΡΚΟ ΒΟΡΕΙΑΣ ΠΙΝΔΟΥ Φορέας Διαχείρισης Εθνικών Δρυμών Βίκου-Αώου και Πίνδου 

Κατηγορία:Εθνικοί δρυμοί της Ελλάδας
Κάλσοϊ

Το **Κάλσοϊ** () είναι το ένατο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 30,9 τ.χλμ.. Το Κάλσοϊ βρίσκεται ανάμεσα στα νησιά Έστουροϊ και Κούνοϊ και έχει πληθυσμό 86 κατοίκους (εκτίμηση 1-2025). Στη δυτική ακτή υπάρχουν εντυπωσιακά απόκρημνα βράχια κατά μήκος του νησιού, ενώ στην ανατολική ακτή υπάρχουν ειδυλλιακές κοιλάδες στις οποίες βρίσκονται τέσσερα μικρά χωριά, το Husar (42 κάτοικοι), το Mikladalur (26 κατ.), το Syðradalur (6 κατ.) και το Trøllanes (12 κατ.) (εκτίμηση 1-2025).

Οι βόρειες και βορειοδυτικές ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των Φρατέρκουλα του Ατλαντικού (40.000 ζευγάρια), υδροβατών (5.000 ζευγάρια) και κέπφους (200 ζευγάρια).

thumb|300px|Χάρτης του Κάλσοϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών για τα Βόρεια Νησιά 

Κατηγορία:Νησιά των Νήσων Φερόες
Λιστ

Το όνομα **Λιστ** μπορεί να αναφέρεται σε ένα από τα παρακάτω:

* Στον Φραντς Λιστ, Ούγγρο κλασικό συνθέτη (1811-1886)
* Στον Γκουίντο φον Λιστ, Γερμανό αποκρυφιστή συγγραφέα  (1848-1919).
* Στον Βίλχελμ Λιστ, Γερμανό αξιωματικό και από το 1940 Στρατάρχη της Βέρμαχτ (1880-1971).   

* Στο Λιστ (Αίγυπτος), χωριό της Αιγύπτου γνωστό και ως ελ-Λιστ.

Κατηγορία:Επώνυμα
Σβίνοϊ

Το **Σβίνοϊ** (, δηλ. *νησί των χοίρων*) είναι το δέκατο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 27,1 τ.χλμ.. Το Σβίνοϊ έχει πληθυσμό 31 κατοίκους (εκτίμηση 1-2025) και σε αυτό υπάρχει μόνο το ομώνυμο χωριό. Το Σβίνοϊ βρίσκεται ανατολικά του Μπόρντοϊ και του Βίντοϊ και νότια του Φούγκλοϊ.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των Φρατέρκουλα του Ατλαντικού (10.000 ζευγάρια), υδροβατών (25.000 ζευγάρια) και κέπφους (100 ζευγάρια).

thumb|300px|Χάρτης του Σβίνοϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών για τα Βόρεια Νησιά 

Κατηγορία:Νησιά των Νήσων Φερόες
Ο Λαχνός υπ' αριθ. 9672

Ο **Λαχνός Υπ΄αριθμόν 9672** (γαλλικά: *Un Billet de loterie*) είναι μυθιστόρημα περιπέτειας που γράφτηκε από τον Ιούλιο Βερν. Στα Ελληνικά κυκλοφόρησε και υπό τον τίτλο: *Ένας τυχερός λαχνός*. Επίσης δημοσιεύθηκε στις ΗΠΑ υπό τον τίτλο: *Ticket No. 9672*.

## Παραπομπές


## Εξωτερικοί σύνδεσμοι
* 
* 
*  

Κατηγορία:Μυθιστορήματα του Ιουλίου Βερν
Μεντουχοτέπ Γ΄

Ο Σανκαρέ ** Μεντουχοτέπ Γ**' (επίσης ** Μεντουχοτέπ Γ**') ήταν Φαραώ της Αιγύπτου της 11ης Δυναστείας του Μέσου βασιλείου. Ο Κανόνας του Τορίνο του αντιστοιχεί 12 χρόνια βασιλείας.

## Οικογένεια
Ο Μεντουχοτέπ Γ' ήταν γιος και διάδοχος του Μεντουχοτέπ Β'. Μία από τις γυναίκες του Μεντουχοτέπ Β', η Τεμ, είχε τον τίτλο *Μητέρα του Διπλού Βασιλιά* και βάση αυτού του τίτλου είναι σχεδόν βέβαιο ότι ήταν η μητέρα του Μεντουχοτέπ Γ'. Η οικογένεια του τελευταίου καλύπτεται σε μεγάλο μέρος από μυστήριο. Πιστεύεται ότι ήταν πατέρας του διαδόχου του Μεντουχοτέπ Δ' τον οποίο έκανε με μία από τις γυναίκες του χαρεμιού του, την Imi, αλλά αυτό ακόμα είναι υπό αμφισβήτηση. Η μητέρα του Μεντουχοτέπ Δ' είναι γνωστό ότι ήταν η Βασίλισσα Imi, οπότε αν ήταν γιος του Μεντουχοτέπ Γ' , η Imi πρέπει να ήταν η γυναίκα του Μεντουχοτέπ Γ'.

## Βασιλεία
thumb|right|170px|Ο Μεντουχοτέπ Γ’ σε ανάγλυφο από το Ναό στο Μενταμούντ.

### Όνομα
Ο βασιλικός τίτλος του Μεντουχοτέπ Γ' είναι παρόμοιος με τον τρίτο τίτλο του πατέρα του. Είναι γνωστό ότι είχε τουλάχιστον δύο επίσημα ονόματα , το ένα γνωστό *Μεντουχοτέπ* , και επίσης το 
*snfr-k3-ra *, * Σανκαρέ **Αυτός που στολίζει την Ψυχή του Ρα*

Ο Μεντουχοτέπ Γ' διαδέχτηκε τον πατέρα του Μεντουχοτέπ Β’ στο θρόνο. Πιστεύεται ότι καθώς ο πατέρας του βασίλεψε για 51 χρόνια, ο Μεντουχοτέπ Γ’ ήταν σχετικά μεγάλος όταν έγινε Φαραώ, και βασίλεψε για 12 χρόνια. Παρά την σύντομη βασιλεία του, έμεινε γνωστός για τις εκστρατείες του στη Γη της Πουντ και τις αρχιτεκτονικές του καινοτομίες.

### Αποστολές στη Γη της Πουντ
Ο Μεντουχοτέπ Γ' έστειλε αποστολή κατά το 8ο έτος της βασιλείας του στη Γη της Πουντ κάτι που είχε να συμβεί από την περίοδο του Παλαιού βασιλείου. Μια επιγραφή στο Ουάντι Χαμαμάτ αναφέρει ότι η αποστολή ήταν δυναμικότητας 800 ανδρών, με αρχηγό τον Χενενού. Ξεκινώντας από την Κοπτό προς την κατεύθυνση της Ερυθράς Θάλασσας, έσκαψαν 12 πηγάδια για μελλοντικές αποστολές, και καθάρισαν την περιοχή από στασιαστές. Γύρισαν από την Πουντ με λιβάνι, (αραβική) μαστίχα, και αρώματα, και επίσης εξόρυξαν πέτρες στο Ουάντι Χαμαμάτ.

### Μνημεία
Ο Μεντουχοτέπ Γ' ήταν υπεύθυνος για πολλά οικοδομικά έργα κατά τη διάρκεια της 12ατούς βασιλείας του. Η κατασκευή του ταφικού ναού του άρχισε στο Ντέιρ ελ-Μπάχρι, αλλά δεν ολοκληρώθηκε ποτέ. Ο ναός βρισκόταν κοντά στον ταφικό ναό του πατέρα του. Ένας ανωφερής διάδρομος οδηγούσε στην ανοιχτή αυλή του ναού. Επιγραφές δείχνουν ότι ο βασιλιάς ήταν θαμμένος σε θάλαμο σκαμμένο στον φυσικό βράχο.

Ο Μεντουχοτέπ Γ' επίσης ανήγειρε ναό στο Λόφο του Θωθ στις Δυτικές Θήβες. Ήταν χτισμένος από πλίνθους, στο μέρος που παλιά υπήρχε παλιότερος ναός. Ήταν αφιερωμένος στον θεό Μοντού-Ρα. Πιστεύεται ότι ο ναός μπορεί να καταστράφηκε από σεισμό προς το τέλος της 11ης Δυναστείας.

## Παραπομπές

## Βιβλιογραφία
* 
## Εξωτερικοί σύνδεσμοι

* Mentuhotep III

Κατηγορία:Φαραώ της 11ης Αιγυπτιακής Δυναστείας
Νόλσοϊ

Το **Νόλσοϊ** () είναι το δωδέκατο μεγαλύτερο σε έκταση νησί των Νήσων Φερόες. Βρίσκεται στον Βόρειο Ατλαντικό ωκεανό και έχει έκταση 10,3 τ.χλμ.. Το Νόλσοϊ έχει πληθυσμό 214 κατοίκους (εκτίμηση 1-2025). Το Νόλσοϊ έχει το χαμηλότερο υψόμετρο σε σύγκριση με τα υπόλοιπα νησιά του αρχιπελάγους με το υψηλότερο σημείο να είναι η κορυφή Eggjarklettur στα 371 μέτρα. Υπάρχει μόνο ένας οικισμός στο νησί, ο οποίος ονομάζεται επίσης Νόλσοϊ, στη βορειοδυτική ακτή της χερσονήσου Stongin η οποία συνδέεται με το υπόλοιπο νησί με ένα ισθμό μερικών μέτρων. Το νησί είναι προσβάσιμο από το Τόρσχαβν με το φέρι και απέχει μόλις 20 λεπτά από αυτό. Περίπου 40 άτομα που ζουν στο Νόλσοϊ πηγαινοέρχονται καθημερινά για να εργαστούν στο Τόρσχαβν. Τα τελευταία χρόνια πολλές νέες οικογένειες έχουν μετακινηθεί από το Τόρσχαβν στο Νόλσοϊ όπου τα σπίτια είναι φθηνότερα. Με αυτό τον τρόπο είναι δυνατόν να ζει κανείς στην επαρχία και να εξακολουθεί να είναι μόλις 20 λεπτά από την πρωτεύουσα. Κάθε χρόνο στις αρχές Αυγούστου στο Νόλσοϊ γίνεται ένα φεστιβάλ που ονομάζεται **Ovastevna**.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (50.000 ζευγάρια), Φρατέρκουλα του Ατλαντικού (30.000 ζευγάρια) και κέπφους (100 ζευγάρια).

thumb|300px|Χάρτης του Νόλσοϊ

## Παραπομπές


## Εξωτερικοί σύνδεσμοι
* faroeisland.dk 

Κατηγορία:Νησιά των Νήσων Φερόες
Βλαντίμιρ Γκολενίστσεφ

Ο **Βλαντιμίρ Σεμιόνοβιτς Γκολενίστσεφ** (ρώσικα: Владимир Семёнович Голенищев) (29 Ιανουαρίου 1856 – 5 Αυγούστου 1947) ήταν από τους πρώτους, και πιο καταξιωμένους, Ρώσους αιγυπτιολόγους. 

Ο Γκολενίστσεφ προερχόταν από παλιά αριστοκρατική οικογένεια, της οποίας επίσης μέλος ήταν ο Στρατάρχης Κουτούζοφ. Έλαβε τη μόρφωσή του στο Πανεπιστήμιο της Αγίας Πετρούπολης. Το 1884-85 οργάνωσε και χρηματοδότησε ανασκαφές στο Ουάντι Χαμαμάτ, που ακολουθήθηκε από την έρευνα στο Tell el-Maskhuta το 1888–89. Μέσα στις επόμενες δύο δεκαετίες, ταξίδεψε στην Αίγυπτο πάνω από εξήντα φορές, φέρνοντας πίσω μια τεράστια συλλογή πάνω από 6.000 αιγυπτιακών αρχαιοτήτων, που περιλαμβάνουν ανεκτίμητα αντικείμενα όπως ο Μαθηματικός Πάπυρος της Μόσχας, Οι Περιπέτειες του Ουεναμούν, και αρκετά πορτραίτα Φαγιούμ. Εξέδωσε επίσης τους ονομαζόμενους Πάπυρους του Ερμιτάζ, που περιλαμβάνουν την Προφητεία του Νεφερτί, που σήμερα φυλάσσονται στο Μουσείο Ερμιτάζ. 

Έχοντας πουλήσει τη συλλογή του στο Μουσείο Πούσκιν το 1909, ο Γκολενίστσεφ εγκαταστάθηκε στην Αίγυπτο. Μετά τη Ρωσική Επανάσταση δεν επέστρεψε ποτέ στη Ρωσία, διαμένοντας στη Νίκαια και το Κάιρο. Στην Αίγυπτο ίδρυσε και κατείχε την έδρα της αιγυπτιολογίας στο Πανεπιστήμιο του Καΐρου, όπου αρχειοθέτησε ιερατικούς παπύρους. Ο Γκολενίστσεφ πέθανε στη Νίκαια στα 90 του χρόνια. Κάποιες από τις δημοσιεύσεις του βρίσκονται στο Ινστιτούτο Griffith στην Οξφόρδη. 

## Παραπομπές


## Εξωτερικοί σύνδεσμοι
* Centre Wladimir Golenischeff, EPHE, France
* Bibliography of Vladimir Golenishchev

Κατηγορία:Ρώσοι αιγυπτιολόγοι
Περιπέτειες τριών Ρώσων και τριών Άγγλων στη Νότια Αφρική

**Περιπέτειες τριών Ρώσων και τριών Άγγλων στη Νότια Αφρική** ή **Οι τύχες τριών Ρώσων και τριών Άγγλων στη Νότια Αφρική** (γαλλικά: *Αventures de trois Anglais dans l'Afrique australe*) είναι ο τίτλος του μυθιστορήματος του Ιουλίου Βέρν που δημοσιεύθηκε σε συνέχειες στο περιοδικό Αρχείο Εκπαίδευσης και Ψυχαγωγίας (*Magasin d'Éducation et de Récréation*). Η δράση εκτυλίσσεται στη Νότια Αφρική του 1854.

## Πλοκή
Τρεις Άγγλοι και τρεις Ρώσοι επιστήμονες αναχωρούν για τη Νότια Αφρική το 1854, για να μετρήσουν το τόξο του 52ου μεσημβρινού μαζί με τον ντόπιο Μόκουμ. Κατά τη διάρκεια της αποστολής τους, εκτυλίσσεται ο Κριμαϊκός Πόλεμος, στον οποίο η Αγγλία και η Ρωσία πολεμούν, και τα μέλη της αποστολής βρίσκουν τους εαυτούς τους πολίτες εχθρικών χωρών. Όταν τα μέλη της αποστολής μαθαίνουν ότι ξέσπασε ο Κριμαϊκός Πόλεμος το 1854, η ομάδα διαχωρίζεται από αυτές τις εθνικές διαφορές προκειμένου να συνεχίσει ξεχωριστά το τοπογραφικό της έργο. Ωστόσο, οι έξι επιστήμονες αναγκάζονται να πολεμήσουν τότε και μια τοπική φυλή. Αντιμέτωποι με την απειλή που θέτει μια αυτόχθονη φυλή, οι Μακαλόλος, οι Ρώσοι και οι Άγγλοι επιστήμονες καταφέρνουν να παραβλέψουν τις εθνικές διαφορές τους και να επανενωθούν για να τερματίσουν το ερευνητικό τους έργο μαζί.

## Θέματα που θίγονται στο μυθιστόρημα
* Γεωδαισία: μέτρηση του τόξου του μεσημβρινού της Γης. Στο έργο, η εισαγωγή του μετρικού συστήματος δεν εξελίχθηκε ομαλά κατά την προπαρασκευαστική φάση. Ενώ οι Βρετανοί έχουν ένα τεχνικό πλεονέκτημα, οι Ρώσοι θέλουν τώρα να καλύψουν τη διαφορά. Στο μυθιστόρημα, ο Βερν περιγράφει τις απαραίτητες γεωγραφικές και γεωδαιτικές πληροφορίες. Η επιστημονική βάση είναι η ακριβής μέτρηση της επιφάνειας της Γης και η διαβάθμισή της. Οι διαδικασίες που απαιτούνται για αυτό περιγράφονται λεπτομερώς στην ιστορία.
* Πολιτική: η συμμαχία δύο εχθρικών εθνών ενάντια στις αντιξοότητες (η δράση της ιστορίας λαμβάνει χώρα κατά τη στιγμή της κήρυξης του πολέμου της Κριμαίας).
* Κατάργηση της δουλείας: Μια σφοδρή κριτική της δουλείας (το εμπόριο έβενου, «αυτή η ανθρώπινη σάρκα, αυτή η ζωντανή σάρκα που διακινείται από τους μεσίτες της δουλείας»). [ένα θέμα που υπάρχει επίσης και στο έργο Ο δεκαπενταετής πλοίαρχος που εκδόθηκε το 1878 και περιστρέφεται γύρω από τα θέματα της πρώιμης ενηλικιώσεως, της καταδίκης του δουλεμπορίου (όπου μάλιστα αναφέρεται χαρακτηριστικά ότι «το δουλεμπόριο, αυτή η τρομακτική λέξη, που δεν θα έπρεπε να υπάρχει καν στην ανθρώπινη γλώσσα») και της εκδικήσεως.

## Αναφορές


## Εξωτερικοί σύνδεσμοι

* 

* 52 Illustrations by Jules Férat.

Κατηγορία:Μυθιστορήματα του Ιουλίου Βερν
Πανελλήνιο πρωτάθλημα ανώμαλου δρόμου ανδρών 1937

Tο **[[Πανελλήνιο πρωτάθλημα ανώμαλου δρόμου ανδρών]] του 1937** διεξήχθη στην Αθήνα με διοργανωτή στον ΣΕΓΑΣ στις 7 Μαρτίου. Νικητής σύλλογος αναδείχθηκε η **[[Αθλητική Ένωσις Κωνσταντινουπόλεως|ΑΕΚ]]**

## Το περιφερειακό πρωτάθλημα Αττικής

Προηγήθηκαν τα τοπικά και περιφερειακά πρωταθλήματα ανωμάλου δρόμου, οι νικητές των οποίων προκρίθηκαν στον τελικό. Το περιφερειακό πρωτάθλημα Αττικής διεξήχθη στην Καισαριανή, την Κυριακή 21 Φεβρουαρίου. Μετείχαν αθλητές από τους συλλόγους: Πειραϊκός Σύνδεσμος, ΑΕΚ, Πανελλήνιος, Εθνικός ΓΣ, Παναθηναϊκός, ΑΟ Παλαιού Φαλήρου, ΑΟ Κηφισιάς και ΑΕ Χαλκίδας.

### Ατομικός αγώνας

# Γ. Κονσέγκο (Πανελλήνιος): 23.41
# Β. Κουσίδης (ΑΕΚ): 24.03
# Χρ. Βαρτζάκης (Πειραϊκός): 24.8
# Τσάμης (Πανελήνιος): 24.22
# Παπαστεφάνου (Χαλκίδα): 24.26
# Βασιλείου (Πειραϊκός): 24.53
# Ηλιάδης (Πειραϊκός): 24.58
# Κεσεμίδης (ΠΑΟ): 25.12

### Ομαδικός αγώνας
# Πειραϊκός Σύνδεσμος: 20β.
# Εθνικός Γ.Σ.: 50β.
# ΑΕΚ: 50β.
## Ο τελικός

Ο τελικός αγώνας έγινε στην Αθήνα, στο Γουδή, σε πραγματικά ανώμαλο έδαφος στους πρόποδες του Υμηττού. Πήραν μέρος 60 περίπου αθλητές. Αρχικά προηγήθηκε ο Κορσέγκο αλλά τελικά ο Κυριακίδης που ακολουθούσε με σταθερό τέμπο τον προσπέρασε και τερμάτισε πρώτος με διαφορά 50μ. Οι επόμενοι 6 δρομείς τερμάτισαν ανά 50μ περίπου με μεγάλη διαφορά από τους υπόλοιπους.

Στην ομαδική βαθμολογία επικράτησε η ΑΕΚ με ελάχιστη διαφορά από τον Πειραϊκό.

### Η διαδρομή
Η εκκίνηση δόθηκε από το γυμναστήριο της Στρατιωτικής Σχολής Γυμναστικής που βρισκόταν στην οδό Μεσογείων μεταξύ "Σωτηρίας" και Σχολής Χωροφυλακής. Οι δρομείς διέτρεξαν δύο φορές διαδρομή εκτός δρόμου, αρχικά σε επίπεδο έδαφος και στη συνέχεια γεμάτη χαντάκια, ανηφοριές και κατηφοριές. Τη διαδρομή είχε χαράξει ο υπεύθυνος του ΣΕΓΑΣ Όττο Σίμιτσεκ με τη βοήθεια μαθητών της Στρατιωτικής Σχολής Γυμναστικής.

### Τα αποτελέσματα

1Αναφέρεται και "Κορσέγκο".

## Πηγές
* Εφημερίδα "Βραδυνή" 8-3-1937 (ψηφ. σελίδες 346 και 438) 
* Εφημερίδα "Αθλητισμός", 8-3-1937 (ψηφ. σελ. 117) 

Κατηγορία:Στίβος το 1937
Ανδρων
Κατηγορία:Διοργανώσεις στίβου στην Αθήνα
Φιόντορ Εμελιάνενκο

Ο **Φιόντορ Βλαντίμιροβιτς Εμελιάνενκο** (, γενν. 28 Σεπτεμβρίου 1976) είναι Ρώσος βετεράνος επαγγελματίας και ανεξάρτητος αθλητής των μικτών πολεμικών τεχνών, γνωστές διεθνώς ως *ΜΜΑ* (). Είναι γνωστός για τις παλαιστικές του ικανότητες, ενώ είναι διακεκριμένος γνώστης Τζούντο και Σαμπό. Έχει πολλές διακρίσεις στην πολεμική τέχνη του Σαμπό και μία από αυτές ήταν το 2002 στη Θεσσαλονίκη. Θεωρείται από πολλούς ο κορυφαίος αθλητής στην ιστορία των MMA στην κατηγορία βαρέων βαρών.

Έχει στο ενεργητικό του 44 αγώνες εκ των οποίων οι 38 ήταν νικηφόρoι. Συμμετείχε στη φημισμένη διοργάνωση των ΜΜΑ, Pride FC που γινόταν στην Ιαπωνία. 
Επίσης έχει συμμετάσχει στις διοργανώσεις Affliction 2008-2009 και Strikeforce 2009-2011. Από το 2017 αγωνίζεται στη διοργάνωση Bellator MMA.Έχει καταφέρει αξιοσημείωτες νίκες εναντίων κορυφαίων αθλητών μεταξύ των οποίων οι : Minotauro Nogueira, Mirko Crocop, Ricardo Arona, Frank Mir, Andrei Arlovsky, Tim Sylvia. Στις 26 Ιανουαρίου 2019 αγωνίστηκε στον τελικό του Bellator Heavyweight World Grand Prix Tournament Όπου έχασε από τον Ryan Bader σε μόλις 35 δευτερόλεπτα.

## Βιογραφικό
Γεννήθηκε στις 28 Σεπτεμβρίου του 1976 στην επαρχία της Λουγκάνσκ της Ουκρανίας. Όταν ήταν δυο ετών, η οικογένειά του μετανάστευσε στη Ρωσία. Είναι ο δεύτερος στη σειρά από συνολικά τέσσερα αδέλφια (τρεις αδελφοί και μια αδελφή). Τα δύο μικρότερα αδέλφια του ακολουθούν και αυτά το δρόμο του στον αθλητισμό.

Ο Εμελιάνενκο αποφοίτησε από το Λύκειο το 1991. Από το 1995 έως το 1997 υπηρέτησε στο στρατό ως πυροσβέστης. Το 1999 παντρεύτηκε την πρώτη του σύζυγο, Οξάνα, και απέκτησαν την ίδια χρονιά μια κόρη, τη Μάσσα. Χώρισαν το 2006. Τον Δεκέμβριο του 2007 γεννήθηκε η δεύτερη του κόρη από τη σύντροφό του Μαρίνα, με την οποία παντρεύτηκαν το 2009. Ξαναπαντρεύτηκε την πρώτη του σύζυγο το 2014. Είναι πιστός Χριστιανός Ορθόδοξος. Επίσης είναι προσωπικός φίλος του Ρώσου προέδρου Βλαντιμίρ Πούτιν.

## Παραπομπές


Κατηγορία:Ρώσοι αθλητές
2099 Έπικ

μικρογραφία|Η τροχιά του αστεροειδούς 2099 Έπικ
Ο **Έπικ (Öpik)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,8. Ανακαλύφθηκε το 1977 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Εσθονού αστρονόμου Ερνστ Έπικ.

Εξαιτίας της πολύ μεγάλης εκκεντρότητας της τροχιάς του, ο Έπικ κοντά στο περιήλιο κινείται έξω από την Κύρια Ζώνη και τέμνει την τροχιά του πλανήτη Άρη. Εξαιτίας όμως της μεγάλης κλίσεως της τροχιάς του Έπικ ως προς την εκλειπτική (26° 58΄) είναι ιδιαίτερα απίθανο να συγκρουσθεί κάποτε με κάποιον πλανήτη.

## Φυσικά χαρακτηριστικά
Ο φασματικός τύπος του Έπικ είναι **S** (λιθώδης, κατά Tholen) ή **Ch** (κατά SMASSII). Ο Έπικ περιστρέφεται γύρω από τον εαυτό του μία φορά κάθε 5,5 ως 7,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Επικ
2100 Ρα-Σαλόμ

μικρογραφία|3D μοντέλο του αστεροειδούς 2100 Ρα-Σαλόμ
Ο **Ρα-Σαλόμ (Ra-Shalom)** είναι ένας γεωπλήσιος αστεροειδής, της ομάδας των Ατών, με απόλυτο μέγεθος (όπως ορίζεται για το Ηλιακό Σύστημα) 16,1. Ανακαλύφθηκε το 1978 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του από τον αρχαίο αιγυπτιακό θεό Ρα και την εβραϊκή λέξη *shalom* = ειρήνη, ως μία αναφορά στις ειρηνευτικές συμφωνίες του Καμπ Ντέιβιντ μεταξύ Αιγύπτου και Ισραήλ.

## Φυσικά χαρακτηριστικά
Η μέση διάμετρος του Ρα-Σαλόμ εκτιμάται σε 2,3 χιλιόμετρα. Ο φασματικός τύπος του είναι **C** (ανθρακούχος, κατά Tholen) ή **Xc** (κατά SMASSII), ενώ το γεωμετρικό άλβεδό του είναι 0,13. Ο Ρα-Σαλόμ περιστρέφεται γύρω από τον εαυτό του μία φορά κάθε 19 ώρες και 48 λεπτά, μία σχετικώς αργή περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρα-Σαλομ
2101 Άδωνις

μικρογραφία|Η τροχιά του αστεροειδούς 2101 Άδωνις
Ο **Άδωνις (Adonis)** είναι ένας μικρός Απολλώνειος αστεροειδής, με απόλυτο μέγεθος (όπως ορίζεται για το Ηλιακό Σύστημα) 18,7. Ανακαλύφθηκε το 1936 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από τον μυθικό Άδωνι.

Το σώμα αυτό ήταν ένας από τους πρώτους γεωπλήσιους αστεροειδείς που ανακαλύφθηκαν. Κατά την προσέγγισή του στη Γη που οδήγησε στην αρχική ανακάλυψή του, η τροχιά του δεν υπολογίσθηκε με κάποια ακρίβεια, με συνέπεια να χαθεί μέχρι το έτος 1977, οπότε και ξανα-ανακαλύφθηκε από τον Τσαρλς Κόουαλ.

Πιο συγκεκριμένα, ο Άδωνις ήταν ο δεύτερος Απολλώνειος αστεροειδής που ανακαλύφθηκε ποτέ, μετά τον Απόλλωνα. Μπορεί να αποτελεί τον πυρήνα ενός παλαιού κομήτη και την πιθανή πηγή κάποιων βροχών διαττόντων.

Ο Άδωνις πλησιάζει τόσο τη Γη, όσο και την Αφροδίτη και τον Άρη. Θα πλησιάσει τον πλανήτη μας σε απόσταση μικρότερη των 30 εκατομμυρίων χιλιομέτρων 6 φορές μέσα στον 21ο αιώνα, με την πλησιέστερη προσέγγιση να είναι 5,3 εκατομμύρια χιλιόμετρα, το έτος 2036.

## Φυσικά χαρακτηριστικά
Η μέση διάμετρος του Αδώνιδος εκτιμάται σε 600 μέτρα περίπου για γεωμετρικό μέσο αλβέδο  0,15. Μπορεί όμως να είναι και λίγο μεγαλύτερος. Η μάζα του εκτιμάται αντιστοίχως σε 130 εκατομμύρια ως 1,8 δισεκατομμύριο τόνους. Η μέση θερμοκρασία στην επιφάνειά του υπολογίζεται σε 65 ως 75 βαθμούς C υπό το μηδέν.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αδωνις
2102 Τάνταλος

μικρογραφία|Η τροχιά του αστεροειδούς 2102 Τάνταλος
Ο **Τάνταλος (Tantalus)** είναι ένας Απολλώνειος αστεροειδής, που περνά από τις τροχιές της Γης και της Αφροδίτης και έχει απόλυτο μέγεθος (όπως ορίζεται για το Ηλιακό σύστημα) 16,186. Ανακαλύφθηκε το 1975 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον μυθικό Τάνταλο.

## Φυσικά χαρακτηριστικά
Ο φασματικός τύπος του Ταντάλου είναι **Q** (κατά SMASSII). Ο Τάνταλος περιστρέφεται γύρω από τον εαυτό του μία φορά κάθε 1,7 ως 3,1 ώρες περίπου, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τανταλος
2103 Λαβέρνα

Η **Λαβέρνα (Laverna)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1960 από το προσωπικό του Αστεροσκοπείου της Λα Πλάτα της Αργεντινής, και πήρε το όνομά της από το όνομα της ρωμαϊκής θεότητας Λαβέρνας, προστάτιδας των κλεφτών και του υποκόσμου.

## Φυσικά χαρακτηριστικά
Η μέση διάμετρος της Λαβέρνας εκτιμάται σε 22,81 ± 2,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1625 ± 0,033. Η Λαβέρνα περιστρέφεται γύρω από τον εαυτό της μία φορά κάθε 9 ώρες και 15 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαβερνα
2104 Τορόντο

Ο **Τορόντο** (*Toronto*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1963 από τον Γερμανό αστρονόμο Κ.Β. Κάμπερ, που, όντας στο Αστεροσκοπείο Ντέιβιντ Ντάνλαπ του Καναδά, εξέτασε φωτογραφικές πλάκες που είχαν ληφθεί από το Τάουτενμπουργκ της Γερμανίας από τον Σ. Βαν ντεν Μπεργκ, και πήρε το όνομά του προς τιμή του Πανεπιστημίου του Τορόντο, που εκείνη τη χρονιά εόρταζε τα 150 χρόνια από την ίδρυσή του. Ο Τορόντο υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος και ο πρώτος που ανακαλύφθηκε στον Καναδά.

## Φυσικά χαρακτηριστικά
Τα κυρίως φυσικά χαρακτηριστικά του Τορόντο είναι άγνωστα. Ο Τορόντο περιστρέφεται γύρω από τον εαυτό του μία φορά κάθε 7 ως 11 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τοροντο
Κατηγορία:Τορόντο
2105 Γκούντυ

Η **Γκούντυ (Gudy)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1976 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά της από το όνομα μιας γνωστής του, της Γκούντρουν Βέρνερ (*Gudrun Werner*).

Αξιοσημείωτη είναι η μεγάλη κλίση της τροχιάς της Γκούντυ ως προς την εκλειπτική, 29° 21΄.

## Φυσικά χαρακτηριστικά
Η μέση διάμετρος της Γκούντυ εκτιμάται σε 22,25 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1078. Η Γκούντυ περιστρέφεται γύρω από τον εαυτό της μία φορά κάθε 15 ώρες και 48 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουντυ
2106 Ουγκώ

Ο **Ουγκώ** (*Hugo*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το ηλιακό σύστημα) 12,197. Ανακαλύφθηκε το 1936 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του προς τιμή του Γάλλου συγγραφέα Βίκτωρος Ουγκώ.

## Φυσικά χαρακτηριστικά
Ο φασματικός τύπος του Ουγκώ είναι **C** (ανθρακούχος). Ο Ουγκώ περιστρέφεται γύρω από τον εαυτό του μία φορά κάθε 6 ώρες 55 λεπτά και 47 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

## Παραπομπές


Ουγκω
2107 Ίλμαρι

Ο **Ίλμαρι (Ilmari)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,61. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από τον μυθικό Φινλανδό τεχνίτη Ίλμαρινεν.

## Φυσικά χαρακτηριστικά
Η μέση διάμετρος του Ίλμαρι εκτιμάται σε 15,63 ± 1,4 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,199 ± 0,040.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιλμαρι
2108 Όττο Σμιντ

μικρογραφία|Η τροχιά του αστεροειδούς 2108 Όττο Σμιντ
Ο **Όττο Σμιντ (Otto Schmidt)** είναι ένας αστεροειδής που περιφέρεται προς την εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,958. Ανακαλύφθηκε το 1948 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του προς τιμή του Σοβιετικού αστρονόμου, γεωφυσικού, συγγραφέα και εξερευνητή των πόλων Όττο Γιούλιεβιτς Σμιντ (Отто Юльевич Шмидт, 1891-1956).

Αξιοσημείωτη είναι η πολύ μικρή εκκεντρότητα της τροχιάς του Όττο Σμιντ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Η μέση διάμετρος του Όττο Σμιντ εκτιμάται σε 19,11 ± 1,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1215 ± 0,017. Ο Όττο Σμιντ περιστρέφεται γύρω από τον εαυτό του πιθανώς μία φορά κάθε 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οττο Σμιντ
2109 Ντοτέλ

Ο **Ντοτέλ (Dhotel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,811. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Γάλλου συγγραφέα Αντρέ Ντοτέλ (*André Dhotel*, 1900-1991).

## Φυσικά χαρακτηριστικά

Τα κυρίως φυσικά χαρακτηριστικά του Ντοτέλ είναι άγνωστα. Ο Ντοτέλ περιστρέφεται γύρω από τον εαυτό του *πιθανώς* μία φορά κάθε 32 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντοτελ
2112 Ουλιάνοφ

μικρογραφία|3D μοντέλο του αστεροειδούς 2112 Ουλιάνοφ
Ο **Ουλιάνοφ (Ulyanov)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει  απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από το επώνυμο του Αλεξάνδρου Ουλιάνοφ (Александр Ильич Ульянов), του αδελφού του Λένιν.

## Φυσικά χαρακτηριστικά
Τα κυρίως φυσικά χαρακτηριστικά του Ουλιάνοφ είναι άγνωστα. Ο Ουλιάνοφ περιστρέφεται γύρω από τον εαυτό του μία φορά κάθε 2,5 ως 3,5 ώρες περίπου, μία ταχεία περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουλιανοφ
2113 Έρντνι

μικρογραφία|Η τροχιά του αστεροειδούς 2113 Έρντνι
Ο **Έρντνι** (*Ehrdni*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,17. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Έρντνι Τελντζίεβιτς Ντελικόφ (Эрдни Теледжиевич Деликов, 1922-1942), νεκρού του Β΄ Παγκόσμιου Πολέμου που ανακηρύχθηκε Ήρωας της Σοβιετικής Ένωσης.

## Φυσικά χαρακτηριστικά
Τα κυρίως φυσικά χαρακτηριστικά του Έρντνι είναι άγνωστα. Ο Έρντνι περιστρέφεται γύρω από τον εαυτό του πιθανώς μία φορά κάθε 13,2 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ερντνι
2114 Βάλενκβιστ

Ο **Βάλενκβιστ (Wallenquist)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,10. Ανακαλύφθηκε το 1976 από τον Σουηδό αστρονόμο Κλάες-Ίνγκβαρ Λάγκερκβιστ, που παρατηρούσε από το Αστεροσκοπείο του όρους Στρόμλο της Αυστραλίας, και πήρε το όνομά του προς τιμή του συμπατριώτη του αστρονόμου Βάλενκβιστ (*Åke Anders Edvard Wallenquist*, 1904-1994), διευθυντή του πανεπιστημιακού αστεροσκοπείου της Ουψάλα, του Kvistabergs observatorium.

Αξιοσημείωτη είναι η μικρή κλίση της τροχιάς του Βάλενκβιστ ως προς την εκλειπτική, μόλις 33,5΄.

## Φυσικά χαρακτηριστικά
Η μέση διάμετρος του Βάλενκβιστ εκτιμάται σε 27,67 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,084 ± 0,016. Ο Βάλενκβιστ περιστρέφεται γύρω από τον εαυτό του μία φορά κάθε 5 ώρες και 31 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλενκβιστ
2115 Ιρακλί

Ο **Ιρακλί (Irakli)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,00. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του από το όνομα ενός γιου του Γουέστ, του Ιρακλί Γουέστ (πρβλ. και τον 2053 Νούκι, που ανακαλύφθηκε την ίδια ημερομηνία).

* Ο Ιρακλί δεν πρέπει να συγχέεται με τον αστεροειδή 5143 Ηρακλής.

## Φυσικά χαρακτηριστικά
Η μέση διάμετρος του Ιρακλί εκτιμάται σε 21,07 χιλιόμετρα, ενώ το γεωμετρικό άλβεδό του είναι 0,1585 ± 0,031.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιρακλι
2117 Δανία

μικρογραφία|Η τροχιά του αστεροειδούς 2117 Δανία
Η **Δανία (Danmark)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1978 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων και της έδωσε το όνομα της πατρίδας του Δανίας.

## Φυσικά χαρακτηριστικά
Τα κυρίως φυσικά χαρακτηριστικά της Δανίας είναι άγνωστα. Η Δανία περιστρέφεται γύρω από τον εαυτό της μία φορά κάθε 16 ώρες και 36 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δανια
Κατηγορία:Δανία
2111 Τσελίνα

μικρογραφία|3D μοντέλο του αστεροειδούς 2111 Τσελίνα
Η **Τσελίνα (Tselina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,45. Ανακαλύφθηκε το 1969 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από τη ρωσική λέξη για το «παρθένο έδαφος», με την ευκαιρία της 25ης επετείου της αγροτικής αναπτύξεως μεγάλων χέρσων εκτάσεων στη Σοβιετική Ένωση.

## Φυσικά χαρακτηριστικά
Η μέση διάμετρος της Τσελίνα εκτιμάται σε 24,5 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,194 ± 0,054. Η Τσελίνα περιστρέφεται γύρω από τον εαυτό της μία φορά κάθε 6 ώρες και 34 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσελινα
2110 Μουρ-Σίτερλυ

μικρογραφία|Η τροχιά του αστεροειδούς 2110 Μουρ-Σίτερλυ
Ο **Μουρ-Σίτερλυ (Moore-Sitterly)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή της Αμερικανίδας αστροφυσικού Σαρλότ Μουρ-Σίτερλυ (*Charlotte Moore Sitterly*, 1898-1990).

## Φυσικά χαρακτηριστικά
Τα κυρίως φυσικά χαρακτηριστικά του Μουρ-Σίτερλυ είναι άγνωστα. Ο Μουρ-Σίτερλυ περιστρέφεται γύρω από τον εαυτό του μία φορά κάθε 3 ώρες 20 λεπτά και 41,1 δευτερόλεπτα, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μουρ-Σιτερλυ
2118 Φλάγκσταφ

Ο **Φλάγκσταφ (Flagstaff)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1978 από τον Αμερικανό αστρονόμο Χένρυ Λη Τζίκλας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το Φλάγκσταφ της Αριζόνα, όπου και το κυρίως Αστεροσκοπείο Λόουελ.

## Φυσικά χαρακτηριστικά
Ο φασματικός τύπος του Φλάγκσταφ είναι **S** (λιθώδης). Ο Φλάγκσταφ περιστρέφεται γύρω από τον εαυτό του μία φορά κάθε 6 ως 9 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φλαγκσταφ